# Mødereferat – møde 1

**Tid:** Tirs. d.3.1.2017 kl. 19.30 – ca. 21.45

**Sted:** Schurmann El, Bråddenhøjvej 13, 8860 Ulstrup

**Deltagere**: Morten Hvidtfeldt Christensen(MHC), Søren Dalby(SD), Klaus W. Kristensen(KWK), Marianne Rigtrup(MR), Henrik Berg Laustsen(HBL), Lasse Schurmann(LS)
**Fraværende:** Malene Kragh Sand(MKS), Lars H. Storgaard(LHS)
Også inviteret:
**Suppleanter:** Mads Christensen(MC)

**Dagsorden**

1. Valg af ordstyrer.
SD valgt.
2. Godkendelse og underskrift af referat for tidligere møde.
Underskrevet af tilstedeværende.
3. Godkendelse af dagsorden.
Godkendt.
4. Korte meddelelser siden sidst: Formand/næstformand/kasserer/sekretær/udvalg/andre.
Der henvises til pkt.5.
5. Sager til behandling
-*Administration af hjemmeside og facebook*
Der er to opgaver:
*Administration af facebook og hjemmeside samt aktivitetskalender:* Assistance fra Ole Krogh`s hustru som afløser for MHC planlægges. Men derudover skal der være en person/flere, som i en opstartsperiode er tovholder for at rykke diverse foreninger om at melde ind med events.
Mangler stadig endelig tilbagemelding fra Ole Krogh. SD rykker.

*Branding af Ulstrup og Omegn.* SD har kontaktet direktøren for kultur i kommunen om mulighed for samarbejde vedr. branding af Ulstrup og Omegn. Nej til at bidrage økonomisk til drift af hjemmeside, facebook og evt. infoskærme. Afventer stadig tilbagemelding vedr. samarbejde. SD rykker.

*-mulige kandidater til kommende* bestyrelse *i UL.*
Stadig ingen kandidater til kommende bestyrelse. Kontakter til grundejerforeninger følges op snarest: MR forespørger grundejerforeningen i Hagenstrupparken, KWK kontakter Amstrup Bakker, SD grundejerforeningerne i Sofienlundparken og Gudenåparken. Forskellige personer blev bragt i forsalg. De kontaktes af de relevante personer i bestyrelsen. Har besluttet at gøre endnu et forsøg inden 14 dage, dvs. SD indhenter status hos alle senest: 17.1.2017.

*- status på Trækstiprojekt MR*Finansiering er på plads via donation fra Veluxfonden. QR koder er ifgl. MHC endnu ikke hosted på Lokalrådets hjemmeside. MHC er klar. SD har kontaktet Annemette Kierkegaard og Arne Rasmussen, skolen om status. Arne sagt ok, men SD afventer tilbagemelding. MCH tager kontakt til Arne Rasmussen.
*-*status *på Projekt Dannebrogpladsen, SD*Lift monteret, pontonbroens kobling til fast bro bliver justeret med andre beslag. SD spurgt projektleder, om det var muligt at justere så pontonbroen blev mere stabil. Badestige sat op. Klamper til fortøjning kommer. Trappe fra pontonbro til fast bro kommer. Ophalerstedet bliver gjort bredere mod øst så isætning lettes.
Projekt er afsluttet vedr. kanaludgravning og shelters, men justering og evt. ombygning(større stabilitet) af anlægsbro resterer. Det blev udtrykt, at det ville være hensigtsmæssigt at kommunen kontaktede målgrupperne og fik input, inden man iværksætter projekter af den art, så kunne man måske undgå efterfølgende justeringer/ombygning.

*- frivillighus, SD*
Ikke noget nyt. Flere organisationer har meldt interesse ind.

- i*nfostander*Aftale med kommunen er opsagt med virkning fra 1.1.2017. Abonnement hos Online Display er opsagt pr. 31.12.2016.
Vi holder strøm på standeren lidt ind i januar. Lasse Schurman afmonterer snarest efter aftale med kommunen. SD bliver orienteret. Slutafregning for strøm bestilles umiddelbart derefter. SD.
Information til borgerne om aftaleophør og begrundelse - herunder hensigten om at anvende mindre infoskærme placeret steder, hvor mange mennesker kommer -er udarbejdet af SD og lagt på medierne.

- n*y julebelysning*Julebelysning har fungeret indtil nedtagning af Juletræ.
Torvet har været mørklagt et par dage til stor frustration for nogle borgere. Kommunen blev kontaktet og fik vagt ud. SD kontaktet af borger. SD har løbende haft kontakt til kommunen om situation. D. 2.1.2017 nedtog LS og SD lyskæderne på torvet, stjerner på hovedgaden og frakoblede lyset i træerne. Gennemmåling viste overgang i strømtilførslen til træerne. Kæderne kan godt anvendes. SD har aftalt med kommunen, at vi behandler spørgsmålet på nærværende bestyrelsesmøde.
Løsningsmulighed: Installation til træerne, som i sin til blev udarbejdet af Elcon/Hadsten skal renoveres, så en stabil drift kan sikres. Omfang vanskeligt at vurdere, men vi må forsøge at give et prisoverslag. Det har SD aftalt med kommunen. Prisoverslag kan forelægges kommunen. Men umiddelbart er der ikke penge til det.

Fremover ifgl. Kommunen: Enten etablerer vi selvstændig strømforsyning som ikke er koblet op på kommunens lys, eller også sikres drift med Elcon som mod betaling servicerer julebelysningen, som de gør i de andre byer.
Forudsætningen er stadig(SD) at der skal være en stabil drift.
Idé(SD) drøftet med LS før møde: Tage strøm fra blomsterbutikken og betale?

Samme ide fremkom på mødet. Evt. kan en luftledning fra f.eks. strømudtag til infostander, som jo nedtages. Derved kan man undgå at bruge ressourcer på renovering af jordinstallation til træerne. LS indvilgede i at vurdere løsningsmuligheder og prisoverslag asap, så man kan få drøftet det med kommunen i indeværende funktionsperiode for bestyrelsen.

Alternativt kan vi – som nødløsning - til næste år alene opsætte lyskæderne fra centrum til søjlerne ude i kanten. Men træerne er rigtig flotte. Lasse Schurmann har meddelt, at han grundet stor travlhed i perioden op til jul, ikke ønsker at have arbejde med julebelysningen mere. Der var stor forståelse for dette, og han har ydet en flot indsats. Vi skulle vurdere om andre kunne påtage sig ansvaret for julebelysningen. SD kontakter flagalle-lauget og giver bestyrelsen besked. Løsningen skal kunne fungere uden at installatør involveres fremover. På nær tilslutning af træer på broen, er det tilfældet. Når LS har vurderet løsningerne kontaktes kommunen for at drøfte det fremadrettede. I forbindelse med renovering af broen over Gudenåen, forventes lyset også renoveret. Der kan så opsættes kontakter i masterne til fremtidige juletræer, så også disse kan tændes uden medvirken af installatør.

- *Århus Kulturby 2017*
Favrskov kommune v. projektleder Heide Wilisie Sønderby har henvendt sig vedr. evt. arrangementer i Ulstrup.
Se notat. Bestyrelse var positiv overfor at drøfte muligheder med kommunen. SD sender kontakt for MR og KWK til Heidi.

*- generalforsamling 2017*SD gennemgik tidsplanen for den kommende generalforsamling. MR kontakter Dines for at fastlægge tidspunktet, så det bliver mest hensigtsmæssigt i forhold til det arrangement, der er i hallen. MR aftaler det praktiske med Marianne, cafeteriet, vedr. forplejning til generalforsamlingen. MR sikrer indrykning af annonce i lokalbladet. MR fik tidsplanen udleveret.

- *SD gennemgik punkter som tænkes medtaget i beretningen.* Vedhæftet.Godkendt. SD færdiggør beretning og forbereder præsentation til generalforsamlingen.

*- valg til bestyrelsen*SD gennemgik hvem, der var på valg, se vedhæftet liste.
Det er vigtigt at understrege, at den store udskiftning, som jo ikke er planlagt, udelukkende sker på grund af arbejdsmæssige udfordringer udenfor bestyrelsen. Alle er tilfredse med arbejdet i bestyrelsen, de opnåede resultater samt de fremtidige perspektiver. *Forskellige emner til dirigent blev drøftet.*SD afklarer. *- økonomi HBL*HBL gennemgik udkast til reLgnskab og budget.
Der kom justeringer, som HB sikrer bliver indarbejdet. Det fremkom også, at man havde glemt at fremsende faktura for 2016 til Favrskov Forsyning. Dette gøres straks, LS.
SD orienteres og kontakter Favrskov Forsyning for at anmode om støtte også i 2017, selvom infostanderen nedtages. Men til gengæld arbejdes der med etablering af flere mindre infoskærme placeret på steder, hvor der er mange borgere.
 *kontingent fra virksomheder, HBL*Tilsyneladende har alle virksomheder, som har sagt ok, ikke betalt. Dette skal snarest afklares. HBL.
Evt. må SD kontaktes. Der udarbejdes en ajourført liste. HBL.

Regnskabet godkendtes ikke, men det justeres og HBL drøfter med revisorerne asap. Det justerede regnskab tilsendes bestyrelsen til godkendelse så betids, at det kan fremlægges i forbindelse med offentliggørelse og indbydelse til generalforsamling dvs. 3 uger før den 26.2. HBL.

 *Budget 2017* blev præsenteret af HBL. Forslag til justeret budget fremsendes som et internt notat til bestyrelsesmedlemmerne til godkendelse.

1. Eventuelt.
 Intet
2. Dato for næste møde.
Aftaltes ikke så næste gang, man mødes, er til generalforsamlingen.

Godkendt

\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

Søren Dalby Marianne Rigtrup Malene Kragh Sand

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

Klaus W Kristensen Morten Hvidtfeldt Christensen Henrik Berg Laustsen

\_\_\_\_\_\_\_\_\_\_\_\_\_\_\_\_

Lars Storgaard